钦定古今图书集成/明伦汇编/氏族典/第393卷 > 李昭𤣱
## 钦定古今图书集成/明伦汇编/氏族典/第393卷 > 李昭𤣱

按《宋史李昭𤣱传》：“昭𤣱字成季，济南人。少与晁补之
齐名，为苏轼所知。擢进士第，徐州教授，李清臣荐为
秘书省正字，加秘阁校理，通判潞州。潞民死，多不葬，
昭𤣱作文讽晓之，俗为一变。徽宗立，召为右司员外
郎，迁太常少卿，出知沧州。崇宁初，入党籍中，居闲十
五年，自号乐静先生，寓意法书图画，贮于十囊，命曰”
《燕游。十友》为之序，以为与今之人友，或趋附而陷于
祸，吾宁与十者友，久益有味也。